Kaapsehoop Adventures is selfsorgverblyf in Kaapsehoop in Mpumalanga. Die kamp maak gebruik van alternatiewe kragbronne soos sonkrag vir ligte, gas vir yskaste en stowe en 'n donkie vir warm water.
Ons is sowat 10 km van die dorpie af en die venue is op die platorand geleë. Die uitsigte is skouspelagtig en die area is bekend vir die ryk voëllewe en wilde perde in die woude. Ander diere word ook gereeld gesien, soos bobbejane, verskillende spesies bokkies, ystervarke en jakkalse.
Daar is 5 aparte kamers wat slaapplek bied vir 20 gaste in totaal. Die kamers het kaggels vir koue aande.
Ons maak individuele besprek…
Ons maak individuele besprekings, maar die venue is perfek vir verjaarsdagpartytjies, familiebyeenkomste en selfs troues. 'n Spesiale tarief geld vir groepbesprekings vir 'n minimum-verblyftydperk van 2 nagte.
Die gemeenskaplike badkamers het storte. Die kombuis is volledig toegerus en al die gemeenskaplike areas word daagliks skoongemaak en skottelgoed word na etes gewas. Linne word voorsien, maar gaste moet asb. hul eie handdoeke bring. 'n Flits op koplig word ook voorgestel.
Kaapsehoop Adventures bied verskeie toere en pakkette. Jou gashere, Pierre en Sharon, sal 'n pakket op versoek saamstel. Jy kan kies tussen 'n toer na die plaaslike grotte of myne, in die watervalle gaan swem of 'n begeleide toer na Adam's Calender neem - een van die oudste mensgemaakte strukture in die wêreld.
As jy iets rustiger wil doen, kan ons 'n piekniek reël, terwyl jy 'n skemerkelkie geniet.
Ons verkoop ook hout teen R20 per sak indien gaste die kaggel in die kamer wil aansteek.
Gaste kan ook hulle bergfietse saambring en deur die woud ry of in die omgewing gaan gaan voetslaan.
Gaste wat na Kaapsehoop Adventures gekyk het, het ook belangstelling getoon in die volgende lekke plekke:
Coetzeestroom, Berlin Plantation, Kaapsehoop, 1208, Mpumalanga